
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 340 

18 Μαΐου 1995 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώ¬ 
νης παραλίας στη θέση «ΒΟΥΡΚΟΣ» δίπλα στο χω¬ 
ριό Ελιά Μολάων Νομού Λακωνίας. 1 

ΑΝΑΚΟΙΝΩΣΕΙΣ 

Ανακοίνωση παρακατάθεσης αποζημιώσεων ακινήτων 
που απαλλοτριώθηκαν με την απόφαση 3333/ 
16.10.91 του Νομάρχη Καβάλας για το έργο «Βελτί¬ 
ωση ΕΟ Καβάλας-Ξάνθης από Χθ 179 + 800 - Χθ 
195 + 000 (Ποντολίβαδο - Γεφ. Λιθοχωρίου) για το 
τμήμα από έξοδο Γραβούνας μέχρι διασταύρωση 


Χρυσούπολης» στο Ν. Καβάλας . 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

Εξαίρεση από την κατεδάφιση των κτισμάτων του οικι¬ 
σμού ΗΓΟΥΜΕΝΙΤΣΑ I του ΟΕΚ. 3 

Τροποποίηση του ρυμοτομικού σχεδίου Καματερού 
Ο.Τ. 68 χαρακτηρισμός τμήματος για ανέγερση κτι¬ 
ρίου πολλαπλών χρήσεων. 4 

Καθορισμός χρήσης υπό παραχώρηση ακινήτου από 
την Κοινότητα Γαλιανού Ν. Κοζάνης στον Παπαβα- 
σιλείου Παρασκευά του Χαραλάμπους . 5' 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 629 (1) 

Καθορισμός των ορίων του αιγιαλού και δημιουργία ζώνης 
παραλίας στη θέση «ΒΟΥΡΚΟΣ» δίπλα στο χωριό Ελιά 
Μολάων Νομού Λακωνίας. 

Ο ΠΕΡΙΦΕΡΕΙΑΚΟΣ Δ/ΝΤΗΣ Ν. ΛΑΚΩΝΙΑΣ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 
2344/1940 «περί αιγιαλού και παραλίας», όπως τροποποι¬ 
ήθηκαν και συμπληρώθηκαν με τις διατάξεις: α) του άρ¬ 


θρου 13 του Ν. 1078/1980 και β) του άρθρου 23 του Ν. 
1337/1983. 

2. Τις διατάξεις της παρ. 9 του άρθρου 1 του Κεφαλαίου 
Β’ της 0.208/181/26.4.1982 (ΦΕΚ 214/26.4.1982 τ.Β’) 
κοινής απόφασης των Υπουργών Προεδρίας Κυβερνή- 
σεως και Οικονομικών «Αναμόρφωση Συλλογικών Οργά¬ 
νων Γνωμοδοτικής και Αποφασιστικής Αρμοδιότητας του 
Υπουργείου Οικονομικών». 

3. Την από 18 Ιανουάριου 1995 έκθεση της επιτροπής 
καθορισμού των ορίων του αιγιαλού και παραλίας και θέ¬ 
σεων αμμοληψίας, που καθόρισε τα όρια του αιγιαλού και 
της παραλίας στην περιοχή ΒΟΥΡΚΟΣ δίπλα στο χωριό 
Ελιά Μολάων και το από Οκτώβριο 1987 τοπογραφικό διά¬ 
γραμμα με κλίμακα 1:500 των Γ. Ασημακόπουλου Τοπ. 
Μηχ. και Δ. Λεγάτου εργοδ., που θεωρήθηκε στις 16 
Μαΐου 1988 από τη Δ/νση Τεχνικών Υπηρεσιών Τμήμ. Α’ 
Υπουργ. Οικονομικών Γ. Ξηρογιάννης, Δ/ντής και συνο¬ 
δεύει την έκθεση της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στο 544.5/174/95 Αρ. Σχ 341/ 
28.3.1995 έγγραφό του. 

5. Τις διατάξεις του άρθρου 1 της παρ. 1 του Ν. 3200/ 
1955 (ΦΕΚ 97/Α71955) «περί διοικητικής αποκεντρώ- 
σεως» σε συνδυασμό με τις διατάξεις του από 28.6.1955 
Β.Δ. «περί εξαιρέσεως από της κατά το άρθρον 1 παρ. 1 
του Ν. 3200/1955 αρμοδιότητος των Νομαρχών, αντικει¬ 
μένων τινων αρμοδιότητος του Υπουργού Οικονομικών», 
του Β.Δ. 704/1970 και του άρθρου 1 παρ. 5 του Π.Δ. 71/ 
1984, για μεταβίβαση αρμοδιοτήτων του Υπουργού Οικο¬ 
νομικών στους Νομάρχες και στις περιφερειακές αρχές 
διανομαρχιακού επιπέδου, αποφασίζουμε: 

1. Επικυρώνουμε την από 18 Ιανουάριου 1995 έκθεση 
της Επιτροπής καθορισμού των ορίων του αιγιαλού και πα¬ 
ραλίας και θέσεων αμμοληψίας, καθώς και το από Οκτώ¬ 
βριο 1987 τοπογραφικό διάγραμμα, που τη συνοδεύει, το 
οποίο συντάχθηκε από των Γ. Ασημακόπουλου (Τ.Μ) και 
Δ. Λεγάτου (εργοδ.) με κλίμακα 1:500 και θεωρήθηκε την 
16 Μαΐου 1988 από τον Γ. Ξηρογιάννη Δ/ντή Τμήμ. Α’ Υπ. 
Οικονομικών κ.λπ., επί του οποίου η πιο πάνω Επιτροπή 
καθόρισε τα όρια του αιγιαλού με ερυθρά συνεχή πολυγω¬ 
νική γραμμή με στοιχεία 3, 4, ΚΙ, Κ2, 5, 6, 7. Τα όρια της 
παραλίας δια συνεχούς κίτρινης πολυγωνικής γραμμής με 
στοιχεία 3', 4', ΚΙ ', Κ2', 5', 6', 7' της οποίας οι κορυφές 
εξασφαλίζονται δια παραλλήλου μεταθέσεως της ερυ¬ 
θρός πολυγωνικής γραμμής του αιγιαλού κατά 10 μέτρ. 

και την οριογραμμή του παλ. αιγιαλού δια συνεχούς μπλε 

πολυγωνικής γραμμής υπό στοιχεία 1'', 2 ,3 ,4 ,5 . 

Επί της ζώνης του παλ. αιγιαλού και παραλίας υπάρχουν 
παράνομα κτίσματα. 

Η απόφαση αυτή, με την έκθεση της επιτροπής και το 
διάγραμμα, να δημοσιευθούν στην Εφημερίδα της Κυβερ- 
νήσεως. 

Σπάρτη, 5 Μαΐου 1995 
Ο Περιφερειακός Διευθυντής 
I. ΓΕΡΑΚΙΤΗΣ 


ΕΚΘΕΣΗ ΕΠΙΤΡΟΠΗΣ 
Αρ. 100 Π.Δ. 284/1988 

Καθορισμού των ορίων αιγιαλού και παραλίας στο 
«ΒΟΥΡΚΟ» δίπλα στο χωριό Ελαίαν Λακωνίας. 

Στην Ελαία σήμερα την 18.1.95 οι υπογεγραμμένοι: 

1) Βλαχάκος Κων/νος Πρ/νος Κτηματικής Υπηρεσίας 

2) Τσέλιος Βασίλειος Πρ/νος Κτηματικής Υπηρεσίας 

3) Λιλάκος Αθανάσιος Λιμενάρχης Γυθείου 
Αποτελούντες την επιτροπή καθορισμού των ορίων του 

αιγιαλού δυνάμει του αρ. 100 Π.Δ. 284/1988, μεταβή¬ 
καμε επιτόπου στην προαναφερόμενη περιοχή της 
18.1.95 και αφού έλαβε υπόψη: 

1) Το από 16.5.1988 τοπ/κό διάγραμμα που συντά¬ 
χθηκε από τον Τοπ. Μηχανικό Γ. Ασημακόπουλο κλιμ. 
1:500 ηλεγμένο για την ακρίβεια της αποτυπώσεως από 
τον Γ. Ξηρογιάννη Πρ/νου ΔΤΥ Τμ. Α' Υπ. Οικονομικών. 

2) Τις διατάξεις του Α.Ν. 2344/40 όπως αυτός τροπο¬ 
ποιήθηκε ως και την προς τούτον σχετικήν δ/κήν και Νο¬ 
μολογίαν. 

3) Το αρ. Φ544.5/511 /94 Σχ 1044/4.8.94 έγγραφο ΓΕ 
Ναυτικού. 


4) Την εκ της επιτόπιου μεταβάσεως σχηματισθείσα 
αντίληψη περί του πλάτους της βρεχομένης ζώνης της ξη- 
ράς και λοιπών συναφών στοιχείων, ήτοι: 

α) Περιγραφή της μορφολογίας της περιοχής, ενδείξεις 
μεταβολής αιγιαλού. 

β) Κατάσταση της ακτής ομαλή με αμφίπλευρα πρανή, 
γ) Κατάσταση θαλασσίου χώρου, 
δ) Παλίρροια και θαλάσσια ρεύματα, 
ε) Επικρατούσες καιρικές συνθήκες. 

5) Την από 3.3.89 έκθεση επιτροπής, αποφασίζει: 
Καθορίζει επί του ως άνω τοπ/κού διαγράμματος: Τις 

γραμμές του αιγιαλού-παραλίας και παλ. αιγιαλού, στις θέ¬ 
σεις που καθόρισε και η από 3.3.89 επιτροπή, διότι μετά 
από την από 18.1.95 μετάβαση στην ανωτέρω θέση, διε- 
πιστώθη ότι η υφιστάμενη κατάσταση είναι όμοια με την 
από 3.3.89 έκθεση της αρμοδίας επιτροπής. 

α) Την οριογραμμή του αιγιαλού δι’ ερυθρός συνεχούς 
πολυγωνικής γραμμής με στοιχεία 3, 4, ΚΙ, Κ2, 5, 6, 7. 

β) Την οριογραμμή της παραλίας δια συνεχούς κίτρινης 
πολυγωνικής γραμμής με στοιχεία 3’, 4', ΚΙ', Κ2,5,6,7 , 
της οποίας οι κορυφές εξασφαλίζονται δια παραλλήλου 
μεταθέσεως της ερυθρός πολυγωνικής γραμμής του αι- 
γιαλού κατά 10 μέτρα. 

γ) Την οριογραμμή του παλ. αιγιαλού δια συνεχούς μπλε 
πολυγωνικής γραμμής, της οποίας οι κορυφές εξασφαλί¬ 
ζονται από τα στοιχεία: 1' ', 2’ ’, 3' ', 4 ,5 . 

Επί της ζώνης του παλ. αιγιαλού και παραλίας υπάρχουν 
παράνομα κτίσματα. 

Ελαία, 18 Ιανουαρίου 1995 

Τα Μέλη 
(υπογραφές) 

ΑΝΑΚΟΙΝΩΣΕΙΣ 

Αριθ. 1792 ( 2 ) 

Ανακοίνωση παρακατάθεσης αποζημιώσεων ακινήτων 
που απαλλοτριώθηκαν με την απόφαση 3333/ 
16.10.91 του Νομάρχη Καβάλας για το έργο «Βελτίωση 
ΕΟ Καβάλας-Ξάνθης από Χθ 179 + 800 - Χθ 
195 + 000 (Ποντολίβαδο - Γεφ. Λιθοχωρίου) για το 
τμήμα από έξοδο Γραβούνας μέχρι διασταύρωση Χρυ- 
σούπολης» στο Ν. Καβάλας. 

Ο ΠΕΡΙΦΕΡΕΙΑΚΟΣ Δ/ΝΤΗΣ Ν. ΚΑΒΑΛΑΣ 

Σύμφωνα με τα άρθρα 7 και 8 του Π.Δ. 797/79 «περί 
αναγκαστικών απαλλοτριώσεων», γνωστοποιούμε: 

α) Σε όσους έχουν ή διεκδικούν δικαιώματα κυριότητας 
στα ακίνητα που απαλλοτριώθηκαν αναγκαστικά με την 
απόφασή μας 3333/16.10.91 (ΦΕΚ 793/6.11.91) για την 
κατασκευή της οδού του θέματος. 

β) Στους ενυπόθηκους δανειστές και στους τρίτους 
διεκδικητές των ακινήτων αυτών 
ότι η αποζημίωση της εδαφικής επιφάνειας και των επικει¬ 
μένων της όπως περιγράφονται στο σχετικό κτηματολο- 
γικό πίνακα που καθορίσθηκε με την 5/1994 απόφαση 
του Μονομελούς Πρωτοδικείου Καβάλας έχει παρακατα¬ 
τεθεί στο Γ ραφείο Παρακαταθηκών Χρυσούπολης. 

Σχετικά έχει εκδοθεί το με αριθμό 22963/10.4.95 
Γραμμάτιο Συστάσεως Παρακαταθήκης ποσού ενός εκα¬ 
τομμυρίου εξακοσίων εβδομήντα δύο χιλ. και διακόσιες 
εβδομήντα δύο δρχ. (1.672.272). 

Η αποζημίωση θ’ αποδοθεί σ’ εκείνους που θα αναγνω- 
ρισθούν δικαιούχοι με τη νόμιμη διαδικασία. 

Η ανακοίνωση αυτή να δημοσιευθεί στην Εφημερίδα 
της Κυβερνήσεως. 

Καβάλα, 3 Μαΐου 1995 

Ο Περιφερειακός Διευθυντής 
ΑΡΙΣΤ. ΝΙΖΑΜΗΣ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 31900/470 (3) 

Εξαίρεση από την κατεδάφιση των κτισμάτων του οικι¬ 
σμού ΗΓΟΥΜΕΝΙΤΣΑ I του ΟΕΚ. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παρ. 10 του άρθρου 9 του Ν. 
1512/85 «Τροποποίηση και συμπλήρωση πολεοδομικών 
διατάξεων κ.λπ.» (Α' 4), όπως συμπληρώθηκε με την παρ. 
4 του άρθρου 31 του Ν. 1577/85 (Α' 210) και την παρ. 2 
του άρθρου 29 του Ν. 2224/94 (Α' 112). 

2. Τις διατάξεις της παρ. 1 του άρθρου 24 του Συντάγ¬ 
ματος 1975. 

3. Την 91130/1968/24.11.94 απόφαση του Πρωθυ¬ 
πουργού και του Υπουργού ΠΕΧΩΔΕ «Ανάθεση αρμοδιο¬ 
τήτων στην Υφυπουργό ΠΕΧΩΔΕ Ελισσάβετ Παπαζώη» 
(Β' 878). 

4. Την 2/95 γνωμοδότηση του Κεντρικού Συμβουλίου 
Χωροταξίας Οικισμού και Περιβάλλοντος, αποφασί¬ 
ζουμε: 

Εξαιρούνται από την κατεδάφιση τα κτίσματα του οικι¬ 
σμού εργατικών κατοικιών «Ηγουμενίτσα I» του ΟΕΚ, 
όπως αυτά φαίνονται στο σχετικό πρωτότυπο διάγραμμα 
σε κλίμακα 1:500 που θεωρήθηκε από τον Προϊστάμενο 
της Δ/νσης Τοπογραφικών Εφαρμογών. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 12 Απριλίου 1995 

Η ΥΦΥΠΟΥΡΓΟΣ 

ΕΛΙΣΣΑΒΕΤ ΠΑΠΑΖΩΗ 

Αριθ. Οίκ. 07466/351 (4) 

Τροποποίηση του ρυμοτομικού σχεδίου Καματερού Ο.Τ. 

68 χαρακτηρισμός τμήματος για ανέγερση κτιρίου πολ¬ 
λαπλών χρήσεων. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ ΑΘΗΝΩΝ 
Έχοντας υπόψη: 

1. Τις διατάξεις του Ν. Δ/τος της 17ης Ιουλίου 1923 
όπως μεταγενέστερα τροποποιήθηκαν και συμπληρώθη¬ 
καν και ειδικώτερα τα άρθρα 3 και 70. 

2. Τις διατάξεις του Α.Ν. 314/1968 (ΦΕΚ 47/Α) όπως 
τροποποιήθηκαν και συμπληρώθηκαν με το υπ’ αριθ. 
1018/71 Ν. Δ/γμα (ΦΕΚ 220/Α) και με την παρ. 3 του άρ¬ 
θρου 34 του Ν. 1577/85 (ΦΕΚ 210/Α). 

3. Τις διατάξεις του αριθ. 183/86 Π. Δ/τος (ΦΕΚ 70/Α). 

4. Τις διατάξεις του άρθρου 29Α' του Ν. 1558/1985 
όπως συμπληρώθηκαν με το άρθρο 27 του Ν. 2081/ 
1992. 

5. Την αριθ. 101/1.12.94 γνωμοδότηση του Δημοτικού 
Συμβουλίου Καματερού. 

6. Την αριθ. 41 /94 θέμα 2ο γνωμοδότηση του Συμβου¬ 
λίου Χ.Ο.Π. του Νομού Δυτ. Αττικής. 

7. Τις διατάξεις της παρ. 4 του άρθρου 14 του Ν. 2273/ 
94, αποφασίζουμε: 

Άρθρο Ιο 

Εγκρίνεται η τροποποίηση του ρυμοτομικού σχεδίου 
Δήμου Καματερού με τον χαρακτηρισμό τμήματος του 
Ο.Τ. 68 σε χώρο για ανέγερση κτιρίου πολλαπλών χρή¬ 
σεων όπως φαίνεται στο σχετικό πρωτότυπο σχεδιά¬ 
γραμμα σε κλίμακα 1:500 που έχει θεωρηθεί από τη Δ/ 
ντρια της Δ/νσης Πολ/μίας Δυτ. Αττικής και που το συνο¬ 
πτικό του αντίγραφο δημοσιεύεται με αυτή την απόφαση 
στην Εφημερίδα της Κυβέρνησης. 

Άρθρο 2ο 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού και του 
προϋπολογισμού του Δήμου Καματερού. 

Άρθρο 3ο 

Η ισχύς αυτής της απόφασης αρχίζει από την ημερομη¬ 
νία δημοσίευσής της στην Εφημερίδα της Κυβερνή- 
σεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιανουάριου 1995 

Περιφ/κός Διευθυντής 
Δ. ΚΑΤΡΙΒΑΝΟΣ 

Αριθ. 152 (5) 

Καθορισμός χρήσης υπό παραχώρηση ακινήτου από την 
Κοινότητα Γαλιανού Ν. Κοζάνης στον Παπαβασιλείου 
Παρασκευή του Χαραλάμπους. 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Το Ν. 1512/11.1.1985 (ΦΕΚ 4Α) για την τροποποί¬ 
ηση και συμπλήρωση πολεοδομικών διατάξεων κ.λπ. και 
ειδικώτερα το άρθρο 3 παρ. 1 αυτού. 

2. Το Ν. 1337/12.3.1983 (ΦΕΚ 33Δ/14.3.83) για την 
επέκταση πολεοδομικών σχεδίων κ.λπ. 

3. Το Ν. 360/1976 για τη Χωροταξία και το Περιβάλλον. 

4. Το Ν. 1032/1980 για τη σύσταση του Υπ. ΧΟΠ. 

5. Την αριθ. 11/94 απόφαση Κοινοτικού Συμβουλίου 
Γ αλανιού. 

6. Την από 16.3.95 αριθ. 152 εισήγηση του Τμήματος 
Πολεοδομίας και ΠΕ της Νομαρχίας μας. 

7. Το γεγονός ότι δεν προκαλεί δαπάνη η υπόψη παρα¬ 


χώρηση σε βάρος του προϋπολογισμού του οικείου ΟΤΑ, 
αποφασίζουμε: 

Καθορίζουμε σαν χρήση γης τη λειτουργία που γενικά 
εξυπηρετεί την επαγγελματική εγκατάσταση κτηνοτροφι- 
κών εκμεταλλεύσεων και δραστηριοτήτων βάσει της με 
αριθ. 83840/3591/12.12.86 (ΦΕΚ 1Δ/5.1.87) Υπουργι¬ 
κής απόφασης. Το υπόψη τεμάχιο έκτασης 4235 τ.μ., που 
φαίνεται στο απόσπασμα τοπογραφικού διαγράμματος 
της Τοπογραφικής Υπηρεσίας με στοιχεία Α Β Γ Δ Α εμπί¬ 
πτει στο με αριθμό 578α κοινόχρηστο της Αναμόρφωσης 
Γαλονιού έτους 1975. Το υπόψη τοπογραφικό διάγραμμα 
της Τοπογραφικής Υπηρεσίας θεωρείται από το Τμήμα 
Πολεοδομίας και ΠΕ και αποτελεί αναπόσπαστο τμήμα 
της παρούσας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κοζάνη, 18 Απριλίου 1995 

Ο Περιφ/κός Διευθυντής 
ΑΝΔΡΕΑΣ ΑΘΑΝΑΣΟΠΟΥΛΟΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



